
VAJE 6 – REŠITVE ZADNJE NALOGE

Vstavite vejice, kjer je treba.
1. Če želite tudi vi poskrbeti za svojo kondicijo, kot to počno naši vojaki, sledite osnovnim navodilom in treningu, ki so ga pripravili izkušeni trenerji v Slovenski vojski.
2. Glas, neprijeten za uho, vzvalovi po pokrajini, ki je okrašena s pomladanskim cvetjem, dehtečim po svežini, in odmeva, da v ušesih kar bobni, od hribovja, ki čepi okrog vasi kakor onemogla ženica. 
3. Če menite, da imate dve levi nogi, vam zagotavljamo, da vas naučimo plesati prav tako dobro, kot če bi imeli dve desni.
4. V besedilu poiščite besede, ki spadajo v isto besedno družino kot beseda morje, in jih napišite na črte.
5. Miha je šel na sprehod, da bi se razgibal in naužil svežega zraka.
6. Starosta slovenskega pomorstva Edvard Roškar je spomnil na čase, ko je imela Slovenija svoje ladje in ladjedelnice, in dijakom položil na srce, da naj imajo radi morje in ladje.
7. Menim, da na dolžino besedila vplivata izbira predmeta, ki je opisan, in stopnja natančnosti pri opisovanju.
8. Maja je na drevesce obesila pet okraskov več kot Tine.
9. Miška je nabrala toliko lešnikov, kolikor jih je mogla nesti, in se odpravila proti domu.
10. Miška se je najedla lešnikov, in ko se je potrepljala po napetem trebuščku, je zadovoljna zaspala.

